A Bizottság határozata
(2004. április 13.)
a pisztrángok vírusos vérfertőzése (VHS) és a pisztrángfélék fertőző vérképzőszervi elhalása (IHN) nevű halbetegségek közül egy vagy több tekintetében mentes övezetek és mentes halgazdaságok jegyzékének létrehozásáról szóló 2002/308/EK határozat I. és II. mellékletének módosításáról
(az értesítés a C(2004) 1309. számú dokumentummal történt)
(EGT vonatkozású szöveg)
(2004/373/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK [1] tanácsi irányelvre, és különösen annak 5. és 6. cikkére,
mivel:
(1) A 2002/308/EK [2] határozat létrehozza egyes halbetegségek tekintetében a mentes övezetek és a nem mentes övezetben található mentes halgazdaságok jegyzékét.
(2) Franciaország és Németország benyújtották a megfelelő indokolásokat a területükön a VHS és az IHN vonatkozásában mentes övezetek elismerése céljából. A benyújtott dokumentáció tanúsítja, hogy ezen övezetek megfelelnek a 91/67/EGK irányelv 5. cikke követelményeinek. Ennélfogva jogot nyertek a mentes övezet minősítésre és be kell kerülniük a mentes övezetek jegyzékébe.
(3) Ausztria és Olaszország benyújtották a megfelelő indokolásokat a területükön a VHS és az IHN vonatkozásában nem mentes övezetekben található mentes gazdaságok elismerése céljából. A benyújtott dokumentáció tanúsítja, hogy e gazdaságok megfelelnek a 91/67/EGK irányelv 6. cikke követelményeinek. Ennélfogva jogot nyertek a nem mentes övezetben található mentes gazdaság minősítésre és be kell kerülniük a mentes gazdaságok jegyzékébe
(4) Olaszország jelentette a VHS pozitív azonosítását csukában (Esox lucius) a kontinentális övezetnek egy korábban betegségtől mentes övezetként elismert részében és egy korábban VHS vonatkozásában mentesként elismert gazdaságban. Ezért hatályon kívül kell helyezni a kontinentális övezet és a gazdaság korábbi, VHS vonatkozásában mentes minősítését.
(5) Ezért a 2002/308/EK határozatot megfelelően módosítani kell.
(6) Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/308/EK határozat a következőképpen módosul:
1. Az I. melléklet helyébe e határozat I. melléklete lép.
2. A II. melléklet helyébe e határozat II. melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2004. április 13-án.